Betrokke werknemers kla minder oor gesondheid - Jou Werk | Solidariteit WêreldJou Werk | Solidariteit Wêreld
Tuis › 2016-gesond › Betrokke werknemers kla minder oor gesondheid
Betrokke werknemers kla minder oor gesondheid
Dinsdag | 29 Maart | 2016
Werknemers wat aktief onbetrokke by die werk is, sal waarskynlik meer as hulle aktief betrokke portuurgroep oor gesondheidsprobleme soos fisiese pyn en depressie kla.
Aktief onbetrokke werknemers rapporteer ook meer “ongesonde” dae, of dae wanneer gesondheidsprobleme hulle aktiwiteite beperk. Aktief onbetrokke werknemers het op ‘n maandelikse basis 2,17 siek dae teenoor die 1,25 siek dae van betrokke werknemers.
Gallup kategoriseer werkers se betrokkenheid gegrond op die belangrikheid van sleutel-elemente in die werkplek wat belangrike organisatoriese prestasie-uitkomste is. Betrokke werknemers neem deel, is entoesiasties en is toegewyd. Aktief onbetrokke werknemers is nie net ongelukkig by die werk nie; hulle leef hulle ongelukkigheid uit. Hierdie werkers ondermyn op ‘n daaglikse basis dít wat hulle aktief betrokke kollegas bereik. Gallup se uitgebreide navorsing toon aan dat werknemersbetrokkenheid sterk verband hou met besigheidsuitkomste wat belangrik is vir ‘n organisasie se finansiële sukses soos produktiwiteit, winsgewendheid en kliëntediens.
Hierdie resultate wat as deel van die Gallup Employee Engagement Tracking Series en die Gallup-Healthways Well-Being Index van January 2014 tot September 2015 ingesamel is, word ook statisties vir ander demografiese verskille getoets, insluitend die respondente se ouderdomme. Die resultate dui nie noodwendig aan dat betrokkenheid beter gesondheid “veroorsaak” nie, maar dit toon wel aan dat daar ‘n sterk verhouding tussen vlakke van betrokkenheid by die werk en vlakke van gesondheid is.
Gesondheid gaan oor betrokkenheid en ouderdom
Jong werkers wat aktief onbetrokke is, rapporteer meer siek dae as ouer, maar betrokke werknemers. Aktief onbetrokke werknemers tussen 20 en 29 jaar het gemiddeld 1,82 siek dae per maand. Hierdie syfer is hoër as vir betrokke werknemers in alle ouer ouderdomsgroepe. Byvoorbeeld, betrokke werknemers tussen 40 en 49 jaar ervaar 1,28 siek dae per maand en betrokke werknemers tussen 50 en 59 jaar ervaar 1,57 siek dae.
Gallup het soortgelyke verbande tussen werksbetrokkenheid volgens ouderdom en ander gesondheidsprobleme, insluitend pyn en stress, getrek. Terwyl slegs 16% van betrokke werknemers tussen 50 en 59 jaar sê dat hulle “gister” fisiese pyn ervaar het, sê aktief onbetrokke werknemers van 30 tot 39 jaar dieselfde. Verder sê 33% van betrokke werknemers van 40 tot 49 jaar dat hulle “gister” stres ervaar het, in vergelyking met 63% van aktief onbetrokke werknemers van 20 tot 29 jaar.